Z A P I S N I K

1. (konstituirajuće) sjednice Vijeća Mjesnog odbora  Kupinečki Kraljevec II.,

održane 24. lipnja 2021.


Sjednica se održava u sjedištu Gradske četvrti Brezovica, Brezovička cesta 100, s početkom u 10,00 sati. 
NAZOČNI IZABRANI ČLANOVI VIJEĆA:
Srećko Ašperger, Ivan Milača, Marijan Tatar i Stjepan Tatar.
NENAZOČNI IZABRANI ČLANOVI VIJEĆA:

Ivan Maretić.

OSTALI NAZOČNI:
- Milan Kulaš, voditelj P.O. Brezovica (Novi Zagreb)

- Petar Vukelić, viši stručni suradnik
- Lidija Špišić, stručni referent  za rad gradskih četvrti i mjesnih odbora
- Kamelia-Antonia Pelikon, stručni referent za rad gradskih četvrti i mjesnih odbora
- Stjepan Tomislav Križanić,  stručni referent za rad gradskih četvrti i mjesnih odbora.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju Pročelnice Gradskog ureda za mjesnu samoupravu, sjednicom predsjedava Voditelj Područnog odsjeka Brezovica (Novi Zagreb), Milan Kulaš.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća (4/5) i otvara konstituirajuću sjednicu Vijeća Mjesnog odbora Kupinečki Kraljevec II.

Na prijedlog predsjedatelja, Vijeće bez rasprave, jednoglasno, utvrđuje
DNEVNI RED

            1.   Osnivanje i izbor članova Mandatnog povjerenstva


2.   Izvješće Mandatnog povjerenstva o provedenim izborima za članove Vijeća     

                  Mjesnog odbora Kupinečki Kraljevec II s verifikacijom mandata
            3.   Polaganje prisege članova Vijeća


4.   Izbor predsjednika Vijeća


5.   Izbor potpredsjednika Vijeća,
            6.   Pitanja i prijedlozi.
Predsjedatelj najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova, g. Marijan Tatar.
Ad 1)  Osnivanje i izbor članova Mandatnog povjerenstva
Predsjedatelj iznosi Prijedlog zaključka o osnivanju i o izboru članova Mandatnog povjerenstva te otvara raspravu.

Bez rasprave, Vijeće jednoglasno (4 glasova „za“), donosi

Z A K LJ U Č A K

o osnivanju i izboru članova Mandatnog povjerenstva

1. Osniva  se Mandatno povjerenstvo Vijeća Mjesnog odbora Kupinečki Kraljevec II. (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


    za predsjednika: Srećko Ašperger;


    za članove:1. Stjepan Tatar  i



          2. Ivan Milača.


Predsjedatelj poziva Mandatno povjerenstvo da pripremi Izvješće o provedenim izborima i prijedlog zaključka o verifikaciji mandata članovima Vijeća. 

Ad 2) Izvješće Mandatnog povjerenstva o provedenim izborima za članove Vijeća
          Mjesnog odbora Kupinečki Kraljevec II. s prijedlogom za verifikaciju 
          mandata 
Predsjednik  Mandatnog povjerenstva podnosi 
I Z V J E Š Ć E

o provedenim izborima za članove Vijeća Mjesnog odbora Kupinečki Kraljevec II. 

s prijedlogom za verifikaciju mandata članovima Vijeća

I.


A)  Mandatno povjerenstvo razmotrilo je Rezultate Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Mjesnog odbora  Kupinečki Kraljevec II. (u nastavku teksta: Vijeće) 16. svibnja 2021.,  Klasa: 013-03/21-010/2, Urbroj: 251-01-21-21-214, od 17. svibnja 2021. i akte objave kandidacijskih lista od 23. travnja 2021.  te je konstatiralo da je Izborno povjerenstvo utvrdilo i objavilo rezultate izbora za  5 članova Vijeća, 17. svibnja 2021., koji su postali konačni 27. svibnja 2021.


Od ukupno 279  birača upisanih u popis birača Mjesnog odbora glasovalo je 144 birača, odnosno 51,61%.


Nevažećih je bilo 3 glasačka listića, odnosno 2,08%.

a) Pojedine kandidacijske liste dobile su sljedeći broj glasova:

1. HRVATSKA DEMOKRATSKA ZAJEDNICA – HDZ                          56 glasova  39,71%
     HRVATSKA SOCIJALNO-LIBERLANA STRANKA – HSLS

    HRVATSKA STRANKA UMIROVLJENIKA - HSU
    Nositelj kandidacijske liste: MARIJAN TATAR

2. „BANDIĆ MILAN 365 – STRANKA RADA I SOLIDARNOSTI –      40 glasova  28,36%

    - „365 STRANKA RADA I SOLIDARNOSTI“

    Nositelj kandidacijske liste: IVAN MILAČA

3. KANDIDACIJSKA LISTA GRUPE BIRAČA                                         23 glasa  16,31%

    Nositelj kandidacijske liste:SREĆKO AŠPERGER









4. SOCIJALDEMOKRATSKA PARTIJA HRVATSKE – SDP                   17 glasova 12,05%
    Nositeljica kandidacijske liste: DUBRAVKA JELENČIĆ LESKOVAC                                             

5. VESNA ŠKARE OŽBOLT – NEZAVISNA LISTA – VESNA ŠKARE    5 glasova 3,54 %

    OŽBOLT - NL

    Nositelj kandidacijske liste: HRVOJE KERIN

         b) Rezultati izbora na temelju kandidacijskih lista su sljedeći:

1. Kandidacijska lista 

    HRVATSKA DEMOKRATSKA ZAJEDNICA – HDZ                 
     HRVATSKA SOCIJALNO-LIBERALNA STRANKA – HSLS

    HRVATSKA STRANKA UMIROVLJENIKA - HSU            
    dobila je 2 mjesta te su s te liste izabrani:

   1. MARIJAN TATAR

   2. IVAN MARETIĆ

2. Kandidacijska lista     
   „BANDIĆ MILAN 365 – STRANKA RADA I SOLIDARNOSTI –  - „365 STRANKA 

     RADA I SOLIDARNOSTI“
    dobila je 2 mjesta te su s te liste izabrani:

    1. IVAN MILAČA

    2. STJEPAN TATAR

3. Kandidacijska lista 

    KANDIDACIJSKA LISTA GRUPE BIRAČA

    Nositelj kandidacijske liste: SREĆKO AŠPERGER
    dobila je 1 mjesto te je s te liste izabran:

    1. SREĆKO AŠPERGER

4. Kandidacijska lista

    SOCIJALDEMOKRATSKA PARTIJA HRVATSKE – SDP                    

    dobila je 0 mjesta te s te kandidacijske liste nije izabran niti jedan kandidat.

Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.


B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.


Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.


Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.


Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća gradske četvrti, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.


Izabrani član Vijeća također može podnijeti ostavku ili staviti mandat u mirovanje i iz osobnih razloga.


Nitko od izabranih članova Vijeća nije zatražio stavljanje mandata u mirovanje niti je podnio ostavku. Nema niti drugih zapreka za verifikaciju mandata izabranim članovima Vijeća pa. sukladno tome, niti potrebe za određivanjem zamjenika članova u smislu odredaba članka 14. Odluke.

II.


Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

1. MARIJAN TATAR                   HDZ – HSLS - HSU                
2. IVAN MARETIĆ                      HDZ - HSLS - HSU                

3. IVAN MILAČA                        „365 STRANKA RADA I  SOLIDARNOSTI“                                  

4. STJEPAN TATAR                    „365 STRANKA RADA I SOLIDARNOSTI“

5. SREĆKO AŠPERGER              KANDIDACIJSKA LISTA GRUPE BIRAČA
Predsjedatelj otvara raspravu.
Budući da se nitko ne javlja za riječ, Izvješće daje na usvajanje.

Vijeće jednoglasno (4 glasa „za“), donosi
                                                         Z A K LJ U Č A K

o Izvješću Mandatnog povjerenstva
           1. Prima se na znanje Izvješće Mandatnog povjerenstva i verificiraju se mandati sljedećim članovima Vijeća:


             (ime i prezime)                               (kandidacijska lista)











            1. Marijan Tatar                               HDZ – HSLS - HSU

            2. Ivan Maretić                                 HDZ – HSLS - HSU                                                          


3. Ivan Milača                                   „365 STRANKA RADA I SOLIDARNOSTI“                       


4.  Stjepan Tatar                               „ 365 STRANKA RADA I SOLIDARNOSTI“


5.  Srećko Ašperger                           KANDIDACIJSKA LISTA GRUPE BIRAČA


3. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56 a.

Ad 3) Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se ovom zapisniku./

Ad 4) Izbor predsjednika Vijeća

Predsjedatelj obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća. 
              Prijedlog da se za predsjednika izabere  Marijan Tatar podnijeli su članovi: Marijan Tatar i Ivan Milača. 
            /Prijedlog  se prilaže ovom zapisniku./     
           Budući da nema drugog prijedloga, otvara raspravu.
           Obzirom da se nitko ne javlja za riječ, zaključuje raspravu te daje prijedlog na glasovanje.

Za kandidata Marijana Tatar glasovala su 4 člana Vijeća.

Predsjedatelj utvrđuje da je Vijeće jednoglasno (4 „za“)  usvojilo prijedlog i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Kupinečki Kraljevec II.


1. Za predsjednika Vijeća Mjesnog odbora Kupinečki Kraljevec II. izabran je Marijan Tatar.


2. Ovaj će zaključak biti objavljen na oglasnoj ploči u sjedištu Mjesnog odbora.

Ad 5) Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen  jedan prijedlog za izbor potpredsjednika Vijeća.

              Prijedlog da se za potpredsjednika  izabere Marijan Tatar, podnijeli su članovi: Marijan Tatar i Ivan Milača.
            /Prijedlog se prilaže ovom zapisniku./

Predsjednik otvara raspravu.

           Obzirom da nema drugog prijedloga, predsjednik daje na glasovanje prijedlog. 


Za kandidata Ivana Milača glasovala su 4 člana Vijeća.

Predsjednik utvrđuje da je prijedlog usvojen jednoglasno (4 „za“) i konstatira da Vijeće donosi
Z A K LJ U Č A K

o izboru potpredsjednika Vijeća Mjesnog odbora Kupinečki Kraljevec II.


1. Za potpredsjednika Vijeća Mjesnog odbora  Kupinečki Kraljevec II.  izabran je Ivan Milača.


2. Ovaj zaključak bit će objavljen na oglasnoj ploči u sjedištu Mjesnog odbora.

Ad 6) Pitanja i prijedlozi

Budući da nitko ne traži riječ, predsjednik Vijeća zaključuje sjednicu.
            Dovršeno u 10,30 sati.
                 Zapisnik vodila:
                    Lidija Špišić

           KLASA: 026-02/21-02/904
           URBROJ:  251-06-11-808-21-2
           Brezovica, 24. lipnja 2021.             

     Predsjednik
                                                                                                     Vijeća Mjesnog odbora

                                                                                                      Kupinečki Kraljevec II.   
                                                                                                            Marijan Tatar
